Παγιδευμένη Ψυχή (σειρά ταινιών)

Η Παγιδευμένη Ψυχή είναι μια σειρά αμερικανικών ταινιών τρόμου που δημιουργήθηκαν από τους Τζέιμς Γουάν και Λι Γουανέλ. Υπάρχουν τέσσερις ταινίες στη συγκεκριμένη σειρά: Η Παγιδευμένη Ψυχή (2010), η Παγιδευμένη Ψυχή: Κεφάλαιο 2 (2013), η Παγιδευμένη Ψυχή: Κεφάλαιο 3 (2015) και η Παγιδευμένη Ψυχή: Το Τελευταίο Κλειδί (2018) - που έχουν κερδίσει συνολικά 539 εκατομμύρια δολάρια παγκοσμίως έχοντας συνολικό προϋπολογισμό 26,5 εκατομμυρίων δολαρίων.

Οι δύο πρώτες ταινίες σκηνοθετήθηκαν από τον Γουάν, και η τρίτη από τον Γουανέλ, ο οποίος χρησίμευσε επίσης ως σεναριογράφος και για τις τέσσερις ταινίες. Ο Άνταμ Ρόμπιτελ σκηνοθέτησε την τέταρτη ταινία. Η πρώτη και η δεύτερη ταινία κυκλοφόρησαν από την FilmDistrict, ενώ οι Focus Features και Universal Pictures ανέλαβαν την τρίτη και την τέταρτη, αντίστοιχα.

Οι δύο πρώτες ταινίες επικεντρώνονται σε ένα ζευγάρι του οποίου ο γιος τους έχει εισέλθει μυστηριωδώς σε κατάσταση κώματος, αφού ταξιδεύει σε ένα αστρικό πεδίο, γνωστό ως "The Further (Το Πέρα)" και χάνεται μέσα σε αυτό, με αποτέλεσμα να γίνεται στόχος ενός δαιμονικού κοκκινοπρόσωπου πνεύματος, το οποίο βασανίζει την οικογένεια μέχρι να πάρει αυτό που θέλει περισσότερο: να ξαναγυρίσει στη ζωή. Η τρίτη ταινία, αποτελεί ένα πρίκουελ, που επικεντρώνεται σε μία άλλη υπόθεση που διερεύνησε η παραψυχολόγος, Ελίζ Ρέινιερ που βοήθησε την προηγούμενη οικογένεια. Αυτή τη φορά καλείται να βοηθήσει ένα νεαρό κορίτσι που καταδιώκεται από ένα πνεύμα, γνωστό και ως "Ο Άνθρωπος που δεν μπορεί να αναπνεύσει". Η τέταρτη και τελευταία ταινία αποτελεί ένα ακόμη πρίκουελ, που εξερευνάει το παρελθόν της Ελίζ, την προβληματική της οικογένεια καθώς και το στοιχειωμένο σπίτι της, στο οποίο κατοικεί ένα δαίμονας γνωστός και ως "Key Face (Κλειδοπρόσωπος)", ο οποίος, χρόνια αργότερα καλεί πίσω την Ελίζ για να πάρει επιτέλους τη ψυχή της. Οι παραγωγοί υποστηρίζουν ότι όλες οι ταινίες είναι βασισμένες σε πραγματικά αρχεία δαιμονολόγων.

Ταινίες

Παγιδευμένη Ψυχή (2010) 

Η Παγιδευμένη Ψυχή σκηνοθετήθηκε από τον Γουάν, σε σενάριο του Γουανέλ, και πρωταγωνιστούσαν οι Πάτρικ Ουίλσον, Ρόουζ Μπερν και Μπάρμπαρα Χέρσεϊ. Η ταινία επικεντρώνεται σε ένα ζευγάρι του οποίου ο γιος τους έχει εισέλθει μυστηριωδώς σε κατάσταση κώματος. Η ταινία κυκλοφόρησε στα θέατρα την 1η Απριλίου 2011  και είναι η πρώτη θεατρική κυκλοφορία της εταιρίας FilmDistrict.

Παγιδευμένη Ψυχή: Κεφάλαιο 2 (2013) 

Η Παγιδευμένη Ψυχή: Κεφάλαιο 2 σκηνοθετήθηκε επίσης από τον Γουάν και γράφτηκε από τον Γουανέλ. Στην ταινία πρωταγωνιστούν οι Γουίλσον και Μπερν επαναλαμβάνοντας τους ρόλους τους ως Τζος και Λάμπερτ, δύο σύζυγοι που επιδιώκουν να αποκαλύψουν το μυστικό που τους αφήνει επικίνδυνα συνδεδεμένους με τον κόσμο των πνευμάτων. Η ταινία κυκλοφόρησε στις 13 Σεπτεμβρίου 2013. Ήταν μια μεγάλη επιτυχία στο box-office, κερδίζοντας πάνω από 160 εκατομμύρια δολάρια παγκοσμίως, ωστόσο έλαβε μικτές κριτικές.

Παγιδευμένη Ψυχή: Κεφάλαιο 3 (2015) 

Η Παγιδευμένη Ψυχή: Κεφάλαιο 3 αποτελεί την τρίτη ταινία της σειράς, που γράφτηκε και σκηνοθετήθηκε από τον Γουανέλ. Η ταινία είναι ένα πρίκουελ, και ασχολείται με μία άλλη υπόθεση που διερεύνησε η Ελίζ Ρέινιερ πριν την υπόθεση της οικογένειας Λάμπερτ, και πρωταγωνιστούν οι Στεφανί Σκοτ, Ντέρμοτ Μαλρόνεϊ, Λιν Σάιε και Λι Γουανέλ. Πρόκειται για ένα κορίτσι - την Κουίν - που καταδιώκεται από έναν δαίμονα αφού προσπάθησε να καλέσει τη μητέρα της, Λίλι, που πέθανε πρόσφατα. Κυκλοφόρησε στις 5 Ιουνίου 2015.

Παγιδευμένη Ψυχή: Το Τελευταίο Κλειδί (2018) 

Σε μια συνέντευξη του, ο Λι Γουανέλ ερωτήθηκε "Εάν θα υπήρχε μια τέταρτη ταινία, θα ήταν συνέχεια του Κεφαλαίου 3 ή ένα ακόμη πρίκουελ;" Ο Γουανέλ δήλωσε: "Δεν ξέρω. Δεν το έχω σκεφτεί ακόμα. Ολόκληρη η ιστορία της Ελίζ, σχετικά με το από που προέρχεται και την οικογενειακή της κατάσταση θα μπορούσε να είναι πολύ ενδιαφέροντα θέματα. Νομίζω, λοιπόν, ότι υπάρχει πολύ υλικό προς αυτή την κατεύθυνση. Βλέπουμε σε όλες τις ταινίες μία ηρωίδα Ελίζ, πως θα ήταν αν βλέπαμε μία πιο ευαίσθητη πλευρά της;" 

Η Παγιδευμένη Ψυχή: Το Τελευταίο Κλειδί, ανακοινώθηκε τον Μάιο του 2016 και κυκλοφόρησε στις 5 Ιανουαρίου 2018.

Πιθανό ανώνυμο σίκουελ 
Στις 29 Οκτωβρίου 2020, ανακοινώθηκε ότι ένα σίκουελ βρισκόταν σε εξέλιξη, με τον Σκοτ Τιμς να γράφει το σενάριο βασισμένο σε μια ιστορία του Λι Γουανέλ. Αυτή τη φορά σκηνοθέτης θα είναι ο ηθοποιός Πάτρικ Ουίλσον. Η ταινία θα επικεντρωθεί στον ενήλικα Ντάλτον, καθώς πηγαίνει στο κολέγιο.

Καστ και χαρακτήρες 

 Το γράμμα υποδηλώνει ότι ο ηθοποιός απεικόνισε τον χαρακτήρα σε μια σκηνή αναδρομής στο παρελθόν ως νεότερο άτομο.
 Το γράμμα υποδηλώνει ότι ο ηθοποιός απεικόνισε τον χαρακτήρα σε μια σκηνή αναδρομής στο παρελθόν ως παιδί ή έφηβος.
 Το γράμμα υποδηλώνει μία σύντομη εμφάνιση στην ταινία.

 Το γράμμα υποδηλώνει φωνητικό ρόλο στην ταινία.

 Ένα άδειο γκρι κελί υποδηλώνει ότι ο χαρακτήρας δεν βρίσκεται στην ταινία.

Πληροφορίες ταινιών

Υποδοχή

Box Office

Κριτικές

Παραπομπές 

__ΜΕΠΠ__